google/wiki40b huggingface dataset:
Mychommatus

Utseende

Middelsstore (ca. 14 millimeter), slanke, blankt metalliske praktbiller. Antennene er ganske korte. Hodet er omtrent så bredt som pronotum, med ganske store fasettøyne.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

Utbredelse

Slekten er utbredt i det vestlige Afrika (Elfenbeinskysten, Gabon, Angola).
Median

Bestemmelse av median

I et sortert datasett med n elementer, hvor n er ulike vil medianen kunne finnes som element nummer  (også kalt medianplass).
I et sortert datasett med n elementer, hvor n er like kan medianen være en av de to midterste tallverdier, og enhver tallverdi der imellom. Ofte brukes middelverdien av de to midterste tallverdiene.

Stabilitet

Fordelen ved å bruke median i forhold til middelverdi er at median er stabil overfor ekstreme observasjoner (som blant annet kan fremkomme ved målefeil). Hvis man for eksempel har målt høyder i meter, men har glemt å sette komma i noen av målingene, vil det påvirke gjennomsnittet mye, mens medianen ikke blir påvirket i samme grad. Har man målingene 1,73 – 180 – 1,86, vil gjennomsnittet bli 63,59, mens medianen er 1,86. Her er medianen tett på det som ville vært medianverdien uten den ene feilmålingen (1,80).
Videre er median en fordel å benytte ved spørreundersøkelser der en observasjon skiller seg markant fra øvrige observasjoner. Dersom fem personer blir spurt hvor mange husdyr de har, og én av dem bor på gård, kan vi tenke oss dette utfallet: 0, 1, 35, 1, 2. Gjennomsnittet her vil være 7,8 og median 1. Medianen vil her gi en bedre indikasjon på hvor mange husdyr det er vanlig å ha i norske hjem.

Median i geometri

I geometrien betegner median et linjestykke som forbinder en av en trekants vinkelspisser med midtpunktet av den motstående side.
For å finne medianen av en tallrekke som for eksempel: 1-3-5-6-8-9-11-12-14, må du telle deg  innover fra hver av sidene. Medianen i denne tallrekken er derfor 8.
Kolmårdens djurpark

Kolmårdens djurpark er med sitt areal på 1,75 kvadratkilometer Nordens største dyrepark og regnes også som en av de største i verden. Dyreparken ble grunnlagt av Ulf Svensson, som også var parkens direktør i en rekke år. Kolmårdens djurpark ble åpnet for besøkende i 1965.
Parken ligger 18 kilometer nordøst for Norrköping ved Bråvikens nordlige strand, omkring 100 meter over havet. Dyreparken holder cirka 80 forskjellige arter, hvorav flere er utrydningstruet og inngår i både svenske og internasjonale bevaringsprogrammer. Kolmården eies av et privat aksjeselskap.
Med over 700 000 besøkende hver sommer er dyreparken en av Sveriges største feriedestinasjoner, med eget hotell, delfinshow, flere berg- og dalbaner og temaparken Bamses Verden.
Trina geometrina

Utseende

En middelsstor, gråbrun smyger med forholdsvis store og brede vinger. Oversiden er gråbrun med to litt uregelmessige, mørkere brune tverrbånd.

Levevis

Arten lever i regnskog og annen fuktig skog opptil 1200 meter over havet.

Utbredelse

Arten er utbretd i Sør-Amerika fra Venezuela i nord til Bolivia i sør.
Jerry Lee Lewis

Bakgrunn

Jerry Lee Lewis vokste opp i en meget religiøs familie og sang mye gospel. Han begynte å spille piano åtte år gammel.

Musiker

Lewis var tidlig pioner innen rock'n'roll-musikk. Han ble oppdaget i 1956 i Memphis, Tennessee av lydtekniker Jack Clement, som jobbet i Sun Studios. Han slo igjennom følgende år med rockabilly-sangene «Whole Lotta Shakin' Goin' On» og «Great Balls of Fire». I perioden 1957-58 var han en blant ytterst få rockabilly-artister som kunne måle seg med Elvis Presley i popularitet, basert på antall oppførte sanger på amerikanske og britiske hit-lister, og antall solgte LP-er.
Under en turné i England i 1958 fikk populariteten imidlertid en brå slutt. Hans ekteskap med sin 13-årige slektning, Myra Gale Brown, (datter av hans fetter, på engelsk first cousin once removed), fikk medias oppmerksomhet, og førte til at Lewis ble svartelistet av mange radiokanaler over flere år. I Lewis' sørstatlige familiebakgrunn var det på denne tiden fremdeles forholdsvis vanlig at jenter tidlig i tenårene giftet seg med eldre menn, noe som ofte ble oversett i medias omtale av saken. 
Lewis fortsatte å produsere musikk hos Sun Studios fram til 1963, men var sjelden å finne på hit-listene lengre. Populariteten begynte imidlertid å vokse igjen da han gjorde karriere som country-artist fra 1968 og utover 70-tallet. I dag nyter Lewis legendestatus, og turnerer fremdeles. Albumet Last Man Standing ble sluppet høsten 2006 og mottok gjennomgående positive kritikker.
Lewis har fått en stjerne på Hollywood Walk of Fame, og ble medlem av Rock and Roll Hall of Fame i 1986.
Han er fetter av countrysangeren Mickey Gilley og predikanten Jimmy Swaggart.
Fylkesvei 4456

Fylkesvei 4456 går mellom Braut og Erga i Klepp. Veiens lengde er 5,4 km og heter Brautvegen.
Frem til 2019 hadde veien betegnelsen fylkesvei 250.
Sjuende far i huset

Skuespillere

Harald Heide-Steen – Peter Chr. Asbjørnsen
Bryterstyring

Bryterstyring er en alternativ form for styring av datamaskiner. Dette er primært benyttet av mennesker som ikke har mulighet til å styre datamaskiner ved hjelp av vanlig mus og tastatur. Bryterstyring er ment å gjøre datamaskiner mer tilgjengelige. 
En person som bare kan betjene et fåtall brytere, mellom én og 5 vanligvis, må bruke en metode for å kunne ha tilgang til alle funksjonene på et tastatur eller styring av mus. En metode benytter seg av et skjermtastatur med såkalt bryterstyrt skanning. Skjermtastaturet er kjent fra smarttelefoner, hvor man trykker på bokstavene på et tastatur vist på skjermen. En annen metode går ut på å kode trykkene på en eller flere brytere ved eksempelvis morsekode.
Her finnes det mange løsninger å velge mellom, og de enkelte hjelpemiddelsentralene kan rådgi om forskjellige løsninger som er anbefalt i forhold til den enkelte. En spesialenhet kalt NAV Kompetansesenter for tilrettelegging og deltakelse har dyptgående kunnskap om alternativ styring.

Typer av brytere

Det finnes i dag store variasjoner på type brytere. Alt fra enkle knapper som trykkes på til hodebrytere, sug/blås brytere og andre varianter. Det finnes også brytere som kan fange opp øyets bevegelse. Disse er kjent som SCATIR brytere. Det er varierende hvor slitsomt det er å benytte enkelte brytere, derfor er tilpassing og valg av bryter minst like så viktig som valg av datamaskin og programvare.

Antallet av brytere

Det er vanligst å benytte 1 eller 2 brytere i dag. Ved bruk av 1 bryter, er det vanlig at datamaskinen eller produktet flytter rundt mellom alternativer og et enkelt klikk aktiverer. Ved bruk av 2 brytere fungerer dom oftest den ene som flytt og den andre som aktiver/velg.
Noen benytter også flere brytere. For eksempel benyttes noen ganger 5 brytere, der 4 er retninger for å styre en mus og den femte fungerer som en museknapp.
En ny teknologi fra First Device  gjør at man kan ha flere funksjoner i en enkelt bryter. Dette gjør at eksempelet over med 5 brytere kan implementeres i 1 eller 2 brytere. Dette er et lite skritt på veien for å gjøre datamaskiner og annet utstyr mer tilgjengelige.

Tilkobling av brytere

En bryter kan ikke kobles direkte til en datamaskin. Nesten alle brytere kommer med 3,5 mm Jack plugg og er avhengig av en USB enhet eller PS2 enhet for å kunne kobles til en datamaskin. Her finnes det forskjellige produkter. Noen kan finnes via referansene under.
Miltbrann

Miltbrann, eller antraks, er en sykdom som normalt angriper husdyr som sauer og storfe, men kan også overføres til mennesker. Symptomene er feber, byller, sår og opphovning av lymfekjertlene, og kan være dødelig hvis den ikke behandles raskt.
Sykdommen skyldes bakterien Bacillus anthracis. Sporene som bakterien danner er hardføre; de overlever opp til flere tiår, og vanlig koking er ikke tilstrekkelig til å drepe dem. Dyr som forstyrrer gamle skjeletter fra andre dyr som døde av miltbrann kan dermed bli smittet, og slik kan et enkelt dyr starte en epidemi.
Miltbrannbakterien er blitt brukt innen biologisk krigføring, blant annet under første verdenskrig. Miltbrann smitter ikke direkte mellom mennesker, men via miltbrannsporer som kan være på klær og hud.
Miltbrann-utbruddet i Sverdlovsk i Sovjetunionen i 1979, resulterte i 66 døde. Det er det dødeligste utbruddet (per 2016) blant mennesker.
Bobo Moreno

Norgesbesøk

I 2010 sang han sammen med Klüvers Big Band og Marius Neset på Kongsberg Jazzfestival der de fremførte sitt Rolling Stones prosjekt.
Jektefarten

Jektefarten var en handelsfart som gikk langs kysten fra Vestlandet til Nord-Norge fra slutten av middelalderen til tidlig på 1900-tallet. Den tidligste jektefarten vi kjenner gikk mellom handelsbyen Bergen og fiskeværene fra Helgeland til Finnmark, med korn nordover og tørrfisk sørover. I tillegg til den lange ruta langs norskekysten fantes det tre kjerneområder for jektebruk og jektfart i lokal og regional trafikk: Sogn/Nordfjord, Trondheimsfjorden og Salten/Lofoten.

Handelen

Selv om grunnlaget for jektefarten fra Nord-Norge til Bergen var tørrfisken, ble også andre varer med. Andre ettertraktede handelsvarer var tran, hvalolje og skinn av røyskatt (hermelin), oter, ulv, rødrev, bjørn,  sel, rein og geit. Nordover fraktet man i tillegg til rugmel og andre kornvarer, også hamp, lin, øl, brennevin, keramikk, metallvarer, krydder, salt, tobakk og tøyvarer.
En stor del av årsaken til at jektefarten oppsto, var at kongen forbød hanseatene å seile nord for Bergen, til de norske «skatteområdene». Det har også vært en utstrakt jektefart i fjordene på Vestlandet, både nord og sør for Bergen. Her var det blant annet sild og landbruksprodukter som ble transportert. Jektefarten var en livsnerve i kysttrafikken, både for transport av handelsvarer og persontrafikk. I Trøndelag var det allerede på 1500-tallet en utstrakt jektetrafikk mellom Trondheim og distriktene rundt. Her var det trolig jordbruksprodukter og trelast som ble fraktet. Trondheim mistet mange av sine handelsprivilegier for trøndelagsområdet i 1840, og etter dette bygde mange bønder egne jekter. Det rike jordbruks- og tømmeroverskuddet førte til en blomstringstid for jektefarten i dette området i siste halvdel av 1800-årene.

Selve jekta

Jektene ble bygget etter lokale håndverkstradisjoner langs kysten fra Vestlandet og nordover, byggingen var fullstendig basert på båtbyggerens erfaring, uten tegninger eller modeller. De ble klinkbygget på tradisjonelt nordisk vis. En jekt er en stor, bred seilskute uten fast dekk. Størrelsen ble oppgitt i antall tønner og ikke som mål i lengde og bredde. Formen og det løse dekket gjorde den spesielt godt egnet for frakt av tørrfisk, som hadde lav vekt, men tok stor plass. Lasten kunne derfor stables til langt over dekket. Jekta beholdt sin form til langt ut på 1800-tallet.
Adolph Fischer

Utdannelse og praksis i Tyskland

Fischer fikk sin arkitektutdannelse i Göteborg og senere hos professor Conrad Wilhelm Hase (1818–1902) i Hannover. Fischer arbeidet også en tid som Hases assistent. I Tyskland fulgte Fischer opp restaureringsarbeidene ved en rekke middelalderbygninger. Mellom 1866-1869 fulgte han istandsettingen av stiftskirken i Bassum, Niedersachsen. Årene 1870–73 var Fischer assistent hos arkitekt Gotthilf Ludwig Möckel (1838–1915) i Zwickau i Sachsen, og 1873–76 var han ansatt ved Stadtbaubureau i Lübeck. Her ledet Fischer restaureringen av rådhuset, Lübecker Rathaus. Årene 1876–1884 arbeidet han som arkitekt forskjellige steder i Tyskland og var lærer ved den kjente Baugewerbeschule i Holzminden i Westfalen.

Arkitektkontor i Bergen

I 1885 etablerte Fischer arkitektkontor i Bergen. I perioden 1886–1895 arbeidet Fischer som utførende arkitekt for restaureringen av Håkonshallen. Restaureringen ble ledet av arkitekt Christian Christie. Fischer hadde en rekke offentlige verv, bl.a. som medlem av den første tilsynskomitéen for restaurering av Nidarosdomen. I forbindelse med konkurransen om restaureringen av vestfronten var Fischer spesielt opptatt av å få gjennomført arkitekt Olaf Nordhagens siste utkast til frontfasaden.
Foruten en del villaer fikk Fischer tegnet en rekke offentlige bygg og kombinerte bolig- og forretningsgårder i Bergen. Fischers arkitektur er preget av historismen med særlig bruk av gotiske elementer.
I 1890 ble han ansatt som lærer i bygningstegning ved Bergens tekniske skole. Fisher fungerte som overlærer ved skolen tiden 1901–1910.
Svatactesis

Utseende

En middelsstor (ca. 13 millimeter), smal, sylindrisk, gyldent til grønnlig metallisk glinsende praktbille. Oversiden er kraftig punktert. Antennene er tynne og lenger enn hode + pronotum. Pronotum er avrundet trapesformet. Dekkvingene har markerte punktrader.

Levevis

De voksne billene besøker gjerne blomster. Lartvene utvikler seg i stammer av familien Anacardiaceae.

Utbredelse

Artenn er utbredt i Tyrkia og Iran.
Trikloretan

1,1,1-Trikloretan er et ozonreduserende stoff.
Siden 1996 har stoffet vært forbudt i alle industrialiserte land i henhold til Montrealprotokollen. Unntak fra forbudet kan gis av Statens forurensningstilsyn for bruk til kjemiske analyser.
Trikloretan ble før forbudet trådte i kraft brukt til avfetting og som løsemiddel.
I 2005 ble det importert 4 kg trikloretan til bruk i laboratorieanalyser.
Sinsen

Sinsen er et stort bolig- og forretningsstrøk i bydel Grünerløkka og bydel Bjerke i Oslo. Det ligger mellom Trondheimsveien (østsiden inkludert på den aktuelle strekningen) og Sinsenveien i sin helhet (begge sider av veien inkludert vest for Alnabanen, ellers kun nordsiden). Disse møtes i sørvest like nord for Carl Berners plass, og er igjen 30 meter fra hverandre like øst for Aker sykehus. Det bor ca. 5000 innbyggere på Sinsen.

Etymologi

Navnet Sinsen kommer av norrønt sinn for vei og vin for eng
Hydrothassa

Utseende

Middelsstore, avlange, blanke, mørke bladbiller, gjerne med oransje ytterkanter. Antennene er litt fortykket mot spissen, vel halvparten så lange som kroppen.

Utbredelse

Slekten er utbredt i Nord-Afrika, Europa og Asia øst til Iran.
Zoofytt

Zoofytt (av gresk  zōophyton som betyr henholdsvis dyr (zoo) og plante (phyton) er et dyr som ligner mye mer på en plante enn et dyr. Zoofytter omfatter også dyr som fester seg eller bor på andre organismer eller flater. 
Ordet brukes sjeldent eller aldri i moderne vitenskap.

Eksempler

Eksempler på zoofytter er koralldyr, svamper og sjøanemoner.
Chromoeme

Utseende

En middelsstor, lang og tynn, tofarget trebukk. Mesteparten av antennene, hode og pronotum, og beina er oransjerøde, dekkvingene svarte med blålig metallglans. Antennene er tynne oglengre enn kroppen, det tredje og fjerde leddet er forstørrede, den ytre delen av hvert ledd svart med en tett dusk av svarte hår. Pronotum er sylindrisk, innsnevret ved roten, litt utvidet før innsnevringen. Dekkvingene er smale og jevnbrede. Beina er nokså lange, lårene litt klubbeformede.

Utbredelse

Slekten er kjent fra Brasil, Uruguay og Argentina.
Nycomed

Historie

Forhistorien til Nycomed er Nyegaard & Co, som i 1986 ble kjøpt opp av strømprodusenten Hafslund og fikk navnet Nycomed. Nycomed kjøpte så opp Collett Marwell-Hauge i Asker, samt Hydro Pharma i Elverum i 1992, før man i 1994 kjøpte opp diagnostiseringsdivisjonen til amerikanske Sterling Winthrop.
I 1996 ble selskapet delt i to: Legemiddelproduksjonen Nycomed Pharma og diagnostiseringsdivisjonen Nycomed Imaging (som drev med røntgenkontrast etc.). Sistnevnte ble samme år fusjonert med det britiske selskapet Amersham plc, som ble siden kjøpt opp av GE og en del av GE Healthcare. I 1999 ble legemiddelproduksjonen etablert under navnet Nycomed igjen som et selvstendig selskap, og ble solgt til Nordic Capital.
Nycomed kjøpte i januar 2007 det betydelig større selskapet Altana Pharma. I 2008 hadde Nycomed hovedkontor i Zürich, virksomhet i mer enn 50 markeder, leveranser til mer enn 100 markeder og ca. 12 000 medarbeidere. Nycomed er sterkt til stede i Europa og har omfattende virksomhet i voksende markeder som Sør-Amerika, Russland/CIS, Asia og Stillehavs-området. Nycomed tilbyr reseptpliktige medisiner til sykehus, spesialister og allmennpraktiserende leger, samt ikke-reseptpliktige medisiner i utvalgte markeder. Nye produkter hentes både fra egen forskning og ved innlisensiering fra eksterne partnere.
Håkan Björklund er konsernsjef (CEO), mens Tony Weitzberg fra Nordic Capital er styreformann.
Den 30. september 2011 ble Nycomed en del av Takeda. Som en følge av dette skiftet selskapet navn i Norge til Takeda Nycomed AS fra 30. november 2012. Fra 1. juli 2015 heter selskapet Takeda AS.
Hestinalis

Utseende

Store, kraftige sommerfugler. Oversiden er svart med bleke (hvite til lysblå) flekker og streker. Slekten etterligner giftige monarksommerfugler i slekten Parantica.
Spånga/Bromstens BK

Spånga/Bromstens BK (SBBK) er en svensk bandyklubb som ble stiftet 12. juni 1997 etter en sammenslåing av bandyklubbene Spånga IS BK og Bromstens BK. Det nye idrettslaget fikk på denne måten ca. 300 aktive fordelt på A-lag, farmerlag, juniorlag samt et ungdomslag. En viktig aktivitet i klubben er bandyskolen som arrangeres om vinteren på Spånga IP. Spånga/Bromstens bandyklubb hører til Stockholms bandyförbunds avdeling.
Asialekene 1982

Asialekene 1982 var de niende Asialekene, de ble arrangert i New Delhi i India i perioden 19. november til 4. desember 1982. Det var nesten 4 600 utøvere fra 33 nasjoner som deltok i tjueen sporter. Kina ble beste nasjon med sekstien gullmedaljer foran Japan med femtisju. For første gang sto hestesporten tentpegging på programmet under Asialekene.
New Balance Indoor Grand Prix 2019

New Balance Indoor Grand Prix 2019 var et internasjonalt friidrettsstevne som ble arrangert 26. januar 2019, i Reggie Lewis Center i Boston i USA. Stevnet var en del av IAAF World Indoor Tour 2019. 
Øvelser markert i fet skrift inngår i IAAF World Indoor Tour.
Microrhodopina

Utseende

En nokså liten, blank, gulbrun trebukk med svarte tegninger på pronotum og dekkvinger. Antennene er nokså kraftige og mye lengre enn kroppen, det innerste leddet er ganske stort, nærmest bananformet. Pronotum er rektangulært, litt bredere enn langt, dekkvingene jevnbrede. Dekkvingene har en mer eller mindre utpreget, svart midtstripe, pronotum noen svarte tegninger i midten.

Levevis

Larvene lever inne i død ved, gjerne små kvister av løvtrær. De kan også finnes inne i store urter. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever på Filippinene (Luzon).
Prinsesse Peach

Personlighet

Peach blir ofte symbolisert med fargen rosa, noe som representerer hennes feminine personlighet og snille holdning. Som takk for å bli jevnlig reddet, gir helten et kyss på kinnet og eventuelt en kake.

Super Mario Bros.

Peach dukket først opp i spillet Super Mario Bros. (1985). Spillet begynner med at Bowser angriper Mushroom Kingdom og forvandler kongerikets innbyggere om til forskjellige gjenstander. Peach, som er den eneste som kan bryte trolldommen, blir kidnappet og fanget, men blir senere reddet av Mario og Luigi. Hun reverserer forbannelsen og takker Mario ved å gi han et kyss på kinnet.

Super Mario Bros.: The Lost Levels

I Super Mario Bros.: The Lost Levels(1986) blir Peach, igjen, kidnappet av Bowser. Etter å ha blitt reddet av Mario og Luigi, takker hun Mario ved å gi han nok et kyss på kinnet.

Super Mario Bros. 2

I Super Mario Bros. 2 (1988) drar Mario, Luigi, Toad og Peach til drømmelandet Subcon for å redde det fra den onde Wart. I dette spillet har alle de spillebare karakterene (Mario, Luigi, Peach og Toad) sine egne fordeler og svakheter. Peach er den svakeste av dem, men gjør opp for det ved å kunne sveve i luften i et ekstra sekund.

Super Mario Bros. 3

I Super Mario Bros. 3 (1990) blir kongeriket igjen angrepet av Bowser. Bowser sender ut sine onde medhjelpere, Koopalings, for å ta over forskjellige områder i riket. Peach sender ut Mario og Luigi for å bli kvitt Bowser og hans medhjelpere. Hun hjelper dem ved å sende dem brev som inneholder ulike power-ups. Etter at Mario og Luigi har tatt seg av den siste medhjelperen, blir Peach kidnappet av Bowser og de blir nødt til å redde henne.

Super Mario World

I Super Mario World (1990) drar Mario, Luigi og Peach på ferie til Dinosaur Land for å komme seg vekk fra Bowser. Uheldigvis blir Peach kidnappet av Bowser rett etter at de ankommer, og blir holdt som fange i slottet hans helt til hun blir reddet av Mario. Som takk gir hun han et kyss på kinnet og de fortsetter ferien.
Etosha nasjonalpark

Etosha nasjonalpark i Namibia ble etablert i 1907, den gang landet var kjent som Tysk Sydvestafrika og fortsatt var en tysk koloni. Nasjonalparken ligger omkring 200 km fra kysten.
Da nasjonalparken ble opprettet i 1907 var den med sine 100 000 km² store utbredelse verdens største viltreservat. Av ulike politiske årsaker har imidlertid parkens størrelse siden blitt betydelig redusert. Arealet utgjør nå (2007) 22 270 km².
Nasjonalparken domineres av en enorm saltslette (ca. 4 850 km²) som i lengde strekker seg over 130 km. Etosha betyr faktisk «stor hvit plass» og refererer altså til nettopp denne saltsletten, som er en del av Ovambo-bassenget og ligger omkring 1 200 moh. Denne ørkenlignende saltsletten kan på sitt bredeste være nærmere 50 km på tvers. Dette området er normalt svært tørt, men det fylles med vann i regntiden om sommeren (november-april), selv om det kanskje ikke faller så mye regn direkte på saltsletten. Saltsletten utgjør imidlertid en panne og ligger lavere enn de mer fruktbare områdene rundt. Regnvannet vil derfor trekke ned på saltsletten gjennom uttørrende elveleier. På denne tiden tiltrekkes også store mengder fugler og dyr til dette området, som blant annet er kjent for sine horder av flamingoer og pelikaner.
Det mer fruktbare området rundt saltsletten har et svært rikt dyreliv, som utenom regntiden er avhengige av de 50 vannhullene som finnes i parken. Ved disse vannhullene kan man blant annet oppleve den endemiske arten sortmasket impala. Ellers finnes kjemper som spissneshorn, afrikansk savanneelefant og sjiraff der, i likhet med en rekke andre ville dyr. Trolig finnes det omkring 20 000 springbukk og 6 000 sebraer i reservatet, som også inkluderer en rekke rovdyrarter, som løve, leopard, gepard, afrikansk villhund, stripet sjakal m.fl.